**Ministru kabineta rīkojuma**

**„Par Latvijas Nacionālo bruņoto spēku vienību un ārvalstu bruņoto spēku vienību kopējām militārajām mācībām Latvijas Republikas teritorijā”**

**projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atļaut Latvijas Nacionālo bruņoto spēku vienībām piedalīties piecās kopējās militārajās mācībās, kurās piedalās vairāk par 500 ārvalstu militārpersonām Latvijas Republikas teritorijā.Projekts stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2019. gada Deklarācijas par Artura Krišjāņa Kariņa vadītā Ministru kabineta iecerēto darbību 203. punkts – turpināt līdzdarboties Ziemeļatlantijas līguma organizācijas (turpmāk – NATO) kolektīvās aizsardzības sistēmā un tās mērķu ieviešanā, kā arī aktīvi piedalīties Eiropas Savienības ārējās un drošības politikas iniciatīvās, tādējādi nodrošinot adekvātu ieguldījumu Latvijas drošības garanta attīstībā. Turpināt stiprināt pastāvīgu NATO sabiedroto ilgtermiņa klātbūtni Latvijā, tostarp attīstot daudznacionālas divīzijas štāba izveidi Latvijā, kā arī turpināt dalību starptautiskajās misijās un operācijās un ātrās reaģēšanas spēkos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No š. g. 12. aprīļa līdz 5. maijam Latvijas Republikas teritorijā plānots organizēt NBS un ārvalstu bruņoto spēku vienību kopējās militārās mācības „FURIOUS HAMMER”. Militārās mācības „FURIOUS HAMMER” ir bataljona kaujas grupas līmeņa taktiskās lauka mācības, kurās plāno piedalīties bruņoto spēku vienības no Igaunijas, Igaunijā dislocētās Lielbritānijas vadītās NATO paplašinātās klātbūtnes kaujas grupas dalībvalstīm (Lielbritānija, Francija, Dānija) un Latvijas. Mācības tiek rīkotas, lai pilnveidotu Lielbritānijas vadītās NATO kaujas grupas dalībvalstu spējas bataljona līmeņa operāciju izpildē Latvijas apstākļos, uzlabojot sadarbību starp NBS vienībām, Igaunijas bruņotajiem spēkiem un Lielbritānijas vadītās NATO kaujas grupas dalībvalstīm. NBS plāno piedalīties mācībās, lai pilnveidotu uzņemošās valsts atbalsta spējas, nodrošinot sabiedroto spēku darbību Latvijas teritorijā. Plānots, ka militārajās mācībās „FURIOUS HAMMER” Latvijā piedalīsies vairāk par 500 ārvalstu militārpersonām. No š. g. 13. līdz 25. maijam Latvijas Republikas teritorijā plānots organizēt NBS un ārvalstu bruņoto spēku vienību kopējās militārās mācības „SUMMER SHIELD XVI”. Militārās mācības „SUMMER SHIELD XVI” ir bataljona līmeņa štābu un apakšvienību mācības kaujas atbalsta elementu plānošanai un vadīšanai dažādās taktiskajās operācijās, kurās plāno piedalīties bruņoto spēku vienības no Latvijas, Latvijā dislocētās Kanādas vadītās NATO paplašinātās klātbūtnes kaujas grupas dalībvalstīm (Kanāda, Spānija, Itālija, Polija, Slovēnija, Albānija, Čehija un Slovākija) un Amerikas Savienotajām Valstīm. NBS plāno piedalīties mācībās, lai pilnveidotu netiešā un apvienotā uguns atbalsta spēju un tuvā gaisa atbalsta spēju integrāciju taktisko operāciju izpildē, kā arī pilnveidotu sadarbību ar starptautiskajiem partneriem.Plānots, ka militārajās mācībās „SUMMER SHIELD XVI” Latvijā piedalīsies vairāk par 500 ārvalstu militārpersonām. No š. g. 13. maija līdz 14. jūlijam Latvijas Republikas teritorijā plānots organizēt NBS un ārvalstu bruņoto spēku vienību kopējās militārās mācības „SWIFT RESPONSE 19”. Militārās mācības „SWIFT RESPONSE 19” irgaisa desanta divīzijas bataljona līmeņa lauka taktiskās mācības, kurās plāno piedalīties bruņoto spēku vienības no Amerikas Savienotajām Valstīm un Latvijas. Mācības tiek rīkotas, lai trenētu sabiedroto spēku stratēģiskā gaisa desanta reaģēšanas spējas pēkšņa apdraudējuma gadījumā, kā arī pilnveidotu NBS spējas uzņemošās valsts atbalsta sniegšanā, uzlabojot sadarbību starp Latvijas un sabiedroto dalībvalstu bruņotajiem spēkiem.Plānots, ka militārajās mācībās „SWIFT RESPONSE 19” Latvijā piedalīsies vairāk par 500 ārvalstu militārpersonām. No š. g. 27. maija līdz 2. jūnijam Latvijas Republikas teritorijā plānots organizēt NBS un ārvalstu bruņoto spēku vienību kopējās militārās mācības „eFP EST KG CERTEX”. Militārās mācības „eFP EST KG CERTEX” ir Igaunijā dislocētās Lielbritānijas vadītās NATO paplašinātās klātbūtnes kaujas grupas taktiskās mācības, kurās plāno piedalīties bruņoto spēku vienības no Latvijas, kā arī no Igaunijā dislocētās Lielbritānijas vadītās NATO paplašinātās klātbūtnes kaujas grupas. Militārās mācības „eFP EST KG CERTEX” tiek rīkotas, lai pilnveidotu un pārbaudītu Igaunijā dislocētās Lielbritānijas vadītās NATO paplašinātās kaujas grupas kārtējās rotācijas gatavību pildīt uzdevumus apdraudējuma gadījumā. NBS plāno piedalīties mācībās, lai pilnveidotu uzņemošās valsts atbalsta spējas, nodrošinot sabiedroto spēku darbību Latvijas teritorijā.Plānots, ka militārajās mācībās „eFP EST KG CERTEX” Latvijā piedalīsies vairāk par 500 ārvalstu militārpersonām.  No š. g. 26. jūnija līdz 9. jūlijam Latvijas Republikas teritorijā plānots organizēt NBS un ārvalstu bruņoto spēku vienību kopējās militārās mācības „JEF(M)19 AMPHIBEX BALTIC PROTECTOR”. Militārās mācības „JEF(M)19 AMPHIBEX BALTIC PROTECTOR” ir apvienoto reaģēšanas spēku taktiskās mācības ar jūras desanta un gaisa atbalsta izmantošanu, kurās plāno piedalīties bruņoto spēku vienības no Zviedrijas, Somijas un NATO dalībvalstīm. Militārās mācības „JEF(M)19 AMPHIBEX BALTIC PROTECTOR” tiek rīkotas, lai trenētu sabiedroto spēku jūras desanta reaģēšanas spējas pēkšņa apdraudējuma gadījumā, ja nepieciešams, sinhronizējot desantu ar tuvo gaisa atbalstu, kā arī pilnveidotu NBS spējas uzņemošās valsts atbalsta sniegšanā, uzlabojot sadarbību starp Latvijas un sabiedroto dalībvalstu bruņotajiem spēkiem. NBS plāno piedalīties mācībās, lai pilnveidotu uzņemošās valsts atbalsta spējas, nodrošinot sabiedroto spēku darbību Latvijas teritorijā.Plānots, ka militārajās mācībās „JEF(M)19 AMPHIBEX BALTIC PROTECTOR” Latvijā piedalīsies vairāk par 500 ārvalstu militārpersonām. Saskaņā ar likuma “Latvijas Nacionālo bruņoto spēku piedalīšanās starptautiskajās operācijās” 9. panta pirmo daļu lēmumu par NBS vienību piedalīšanos kopējās militārajās mācībās Latvijas Republikas teritorijā, ja mācībās piedalās vairāk par 500 ārvalstu militārpersonām, pieņem Ministru kabinets.Ādažu militārajā poligonā pēc šaušanas nodarbībām periodiski izceļas nelieli ugunsgrēki, kas tiek savlaicīgi likvidēti. Pastāv iespēja, ka Zemkopības ministrijas noteiktajā meža ugunsnedrošajā laika posmā ugunsgrēks var strauji izplatīties, aptvert plašas meža teritorijas, izplatīties uz apdzīvotām vietām, tādējādi radot draudus cilvēku veselībai un dzīvībai. Īpaši bīstami tas ir Latvijas vides, ģeoloģijas un meteoroloģijas centra izsludināto oranžās un sarkanās krāsas brīdinājumu laikā.  Tādējādi, lai mazinātu plašu meža ugunsgrēku izcelšanās iespējas valsts teritorijā noteiktajā meža ugunsnedrošā laikposma oranžās un sarkanās krāsas brīdinājuma laikā, Ādažu militārā poligona teritorijā iespēju robežās netiks veikti spridzināšanas darbi un organizētas šaušanas nodarbības. Ja Ādažu militārajā poligonā ir paredzēta iespēja veikt spridzināšanas darbus un šaušanas nodarbības iepriekšminētajā laikposmā, Nacionālie bruņotie spēki Ādažu militārajā poligonā nodrošina ugunsdrošības pasākumu koordinācijas plānā noteikto prasību ievērošanu. Aktualizējoties jautājumam par Ādažu militārās bāzes un militārā poligona ugunsdzēsības spēju palielināšanu, tām pastāvīgi atrodoties Ādažu militārajā garnizonā, Ministru kabinets 2018. gada 11. decembrī (sēdes protokols Nr. 59 64. §) pieņēma informatīvo ziņojumu „Par ugunsdzēsības depo izveidi Ādažos” un atbalstīja priekšlikumu par ugunsdzēsības depo izveidi Ādažos, lai efektīvi reaģētu uz ugunsgrēkiem Ādažu militārajā bāzē un Ādažu militārajā poligonā.Lai uzlabotu situāciju ugunsdrošības un ugunsdzēsības jomā Ādažu poligonā, NBS jau šobrīd attīsta ugunsdzēsības spējas: 1. Aizsardzības ministrija (turpmāk – AM) sadarbībā ar Nacionālajiem bruņotajiem spēkiem (turpmāk – NBS) ir izstrādājusi Ārkārtas ugunsdrošības pasākumu plānu, kas ir saskaņots ar valsts iestādēm (Valsts aizsardzības militāro objektu un iepirkumu centru (turpmāk – VAMOIC), Valsts meža dienestu (turpmāk – VMD), Valsts ugunsdzēsības un glābšanas dienestu (turpmāk – VUGD) un pašvaldībām (Ādažu, Carnikavas, Inčukalna un Sējas novada domēm) un kurā paredzēti atbildīgo valsts un pašvaldību institūciju (starpinstitūciju) prevencijas un reaģēšanas pasākumi ugunsgrēka gadījumos Ādažu poligonā.2. 2019. gadā NBS plāno pabeigt ugunsdzēsēju grupas (apakšvienības) izveidi.3.  Plānots no VUGD bez atlīdzības pārņemt lietotu ugunsdzēsības speciālo transportlīdzekli – ugunsdzēsības autocisternu[[1]](#footnote-1) ar aprīkojumu NBS Nodrošinājuma pavēlniecības 3. reģionālā nodrošinājuma centra (Ādažu militārās bāzes) vajadzībām.4. NBS ir pieejami vairāki specializēti ugunsdzēsības resursi, tehnika, aprīkojums, tai skaitā speciālā pašgājēja tehnika uz gumijas ķēžu bāzes. Turpmāk paredzēts uzlabot ugunsdzēsības inventāra tehnisko bāzi ugunsdzēsības vajadzībām.5. NBS no 2018. gada ir palielinājuši preventīvo pasākumu apjomu, ierīkojot ūdens ņemšanas vietas, uzlabojot piekļuves ceļus un paplašinot ugunsdrošības joslu tīklu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministru kabineta rīkojuma projektu ir izstrādājusi Aizsardzības ministrija, sadarbojoties ar NBS. |
| 4. | Cita informācija | Ministru kabineta rīkojuma projekts attiecas uz 16. politikas jomu – valsts aizsardzības politiku.Ministru kabineta rīkojuma projekta izpildi 2019. gadā Aizsardzības ministrija nodrošinās atbilstoši piešķirtajiem valsts budžeta līdzekļiem no budžeta programmas 22.00.00 „Nacionālie bruņotie spēki” apakšprogrammas 22.12.00 „Nacionālo bruņoto spēku uzturēšana”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 1949. gada 4. aprīļa Ziemeļatlantijas līgums. |
| 3. | Cita informācija | Latvijas Republika turpinās ievērot  Ziemeļatlantijas līguma organizācijas dalībvalstu līgumu par to bruņoto spēku statusu, kas parakstīts 1951. gada 19. jūnijā. |

|  |
| --- |
| **1. tabulaTiesību akta projekta atbilstība ES tiesību aktiem** |
| Projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – norāda informāciju, kas minēta instrukcijas [57.1](https://likumi.lv/ta/id/203061#n57.1). apakšpunktā un kas jau tika norādīta arī [V sadaļas](https://likumi.lv/ta/id/203061#n5) [2. punktā](https://likumi.lv/ta/id/203061#p2). |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1. apakšpunktam**3.pants:** Lai pēc iespējas efektīvāk izpildītu Līguma mērķus, Puses, katra atsevišķi vai visas kopā, ar ilgstošiem un efektīviem pašu centieniem un savstarpējo palīdzību uzturēs un attīstīs savas individuālās un kolektīvās spējas pretoties bruņotam uzbrukumam. | Iekļauj informāciju atbilstoši instrukcijas 58.2. apakšpunktamLatvijas Republikas teritorijā organizēt NBS un ārvalstu bruņoto spēku vienību kopējās militārās mācības. | Iekļauj informāciju atbilstoši instrukcijas 58.3. apakšpunktam.Ja attiecināms, iekļauj arī informāciju atbilstoši instrukcijas 58.3.1., 58.3.2. un 58.3.3. apakšpunktam1949. gada 4. aprīļa Ziemeļatlantijas līgumā paredzētās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Iekļauj informāciju atbilstoši instrukcijas 58.4. apakšpunktam.1949. gada 4. aprīļa Ziemeļatlantijas līguma 3. pantā paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Ministru prezidenta biedrs, aizsardzības ministrs             A. Pabriks

A. Ņikitina, 67335249

anzelika.nikitina@mod.gov.lv

1. Lietoto speciālo ugunsdzēsības transportlīdzekli var izmantot ugunsdzēsības funkciju nodrošināšanai Ādažu militārajā bāzē, kur ir cietas virsmas seguma ceļi (asfalts un grants), kas konstruktīvi paredzēts šāda tipa speciālajiem transportlīdzekļiem no ražotāja puses, kā arī šāda tipa speciālo ugunsdzēsības transportlīdzekli var izmantot kā papildu ūdens pievešanai, tā arī ūdens pārsūknēšanai no ūdens tilpnēm. [↑](#footnote-ref-1)